OpenLLM-France/wikimedia huggingface dataset:
# Aigas bonas

Aigas Bonas (en francès Eaux-Bonnes) és un municipi francès del department dels Pirineus Atlàntics, a la regió de la Nova Aquitània. Es tracta d'una important estació termal, tal com el seu nom indica, i també d'una estació d'esquí.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 206 | 152 | 206 | 259 | 257 | 269 | 470 | 477 | 366 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 404 | 762 | 917 | 836 | 753 | 828 | 874 | 812 | 775 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 768 | 684 | 622 | 485 | 455 | 453 | 462 | 510 | 558 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 392 | 501 | 421 | 526 | 536 | 435 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Pierre Hervé | |
| 2001-2008 | Marcel Lascurettes | Divers droite |
| 2008- | Louis Carrère-Gée | |

## Referències

* ↑ Toponímia occitana

## Vegeu també

* Vall d'Aussau
# Burkettsville

Burkettsville és una població dels Estats Units a l'estat d'Ohio. Segons el cens del 2000 tenia 254 habitants.

## Demografia

Segons el cens del 2000, Burkettsville tenia 254 habitants, 94 habitatges, i 72 famílies. La densitat de població era de 576,9 habitants/km².
Dels 94 habitatges en un 34% hi vivien nens de menys de 18 anys, en un 67% hi vivien parelles casades, en un 8,5% dones solteres, i en un 23,4% no eren unitats familiars. En el 22,3% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,19.
Per edats la població es repartia de la següent manera: un 21,3% tenia menys de 18 anys, un 15,7% entre 18 i 24, un 27,6% entre 25 i 44, un 19,3% de 45 a 60 i un 16,1% 65 anys o més.
L'edat mediana era de 32 anys. Per cada 100 dones de 18 o més anys hi havia 106,2 homes.
La renda mediana per habitatge era de 45.833 $ i la renda mediana per família de 51.250 $. Els homes tenien una renda mediana de 31.827 $ mentre que les dones 19.688 $. La renda per capita de la població era de 17.244 $. Cap de les famílies i el 0,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burkettsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Burkettsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Atelornis

Atelornis és un gènere d'ocells de la família dels braquipteràcids (Brachypteraciidae) endèmic de Madagascar.

## LLista d'espècies

Se n'han descrit dues espècies dins aquest gènere:
* gaig terrestre cap-rogenc (Atelornis crossleyi).
* gaig terrestre capblau (Atelornis pittoides).

## Referències

* ↑ El gènere Atelornis a ITIS Rev. 6-11-2010
# Pólnoie Lapino

Pólnoie Lapino (en rus: Польное Лапино) és un poble de l'óblast de Tambov, a Rússia, segons el cens del 2010 tenia 51 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Nexe Fundació Privada

Nexe Fundació Privada és una entitat sense ànim de lucre fundada el 1991 a Barcelona pel mateix equip de professionals que el 1981 havia cret un dels primers serveis d'atenció precoç a Catalunya, i és dedicada a la plena atenció dels nens menors de sis anys amb pluridiscapacitat.
Té com a objectiu oferir una atenció global i interdisciplinària als nens que presenten algun trastorn de desenvolupament, així com a les seves famílies, i es manté amb el suport d'organismes públics, entitats privades, donacions de particulars i les quotes de les famílies usuàries dels seus serveis. Aquesta entitat compta amb l'única escola bressol de Catalunya per a nens amb pluridiscapacitat entre els 0 i els 6 anys, amb l'atenció d'un equip transdisciplinari, mentre que les famílies reben informació i assessorament i el suport d'un grup de pares, i a més es beneficien de serveis com casals, colònies o cangurs especialitzats.
Desenvolupa un programa de cursos, jornades i seminaris dirigit a professionals, pares, estudiants i voluntaris, i també participa en diversos projectes de recerca i treball d'àmbit nacional i internacional que fomenten l'estudi de temes relacionats amb els trastorns del desenvolupament, la pluridiscapacitat i l'atenció precoç. La fundació ha destacat sempre per integrar-se com un servei més del barri.
Durant el temps que va tenir la seu a Sarrià - Sant Gervasi va participar en la Taula d'Entitats i en el projecte Petit Drac, amb la realització de contes vivencials per a les escoles d'educació especial del districte. Al districte de Gràcia ha participat en les mostres d'entitats amb diverses activitats, així com en diversos projectes per difondre els seus coneixements i el treball amb els nens amb pluridiscapacitat i les seves famílies. El 2005 va rebre la Medalla d'Honor de Barcelona.

## Enllaços externs

* Web de Nexe Fundació Privada
# Medalla de l'Aviador

La Medalla de l'Aviador (anglès: Airman's Medal) és una condecoració dels Estats Units creada el 6 de juliol de 1960 per Dwight David Eisenhower. Se situa entre la Creu dels Vols Distingits i l'Estrella de Bronze; i és equivalent a les medalles del Soldat, de la Marina i del Cos de Marines i dels Guardacostes
És atorgada a qualsevol membre de les Forces Armades dels Estats Units o d'una nació amiga qui, mentre servia en qualsevol destinació amb les Forces Aèries dels Estats Units es distingís per un acte heroic, normalment a risc voluntari de la seva pròpia vida, però sense intervenir en combat.
La Medalla de l'Aviador deriva de l'Acta del Congrés que creà la Medalla del Soldat (Llei Pública del 69è Congrés, del 2 de juliol de 1926); modificada per la Llei Pública 86-593 (aprovada al 86è Congrés del 6 de juliol de 1960), mitjançant la qual es permetia a la Força Aèria presentar una versió pròpia de la Medalla del Soldat, que seria coneguda com a "Medalla de l'Aviador".
Va ser dissenyada i esculpida per Thomas Hudson Jones, de l'Institut d'Heràldica. La Medalla de l'Aviador és única pel fet que no segueix la forma octogonal de les seves equivalents (contravenint el costum que les medalles segueixin un mateix patró, per no ser confoses amb les medalles de campanya o de servei). El motiu és que en un inici el disseny va ser aprovat per ser usat com a Medalla del Servei Distingit a la Força Aèria.

## Disseny

Al centre d'un disc de bronze, apareix la figura d'Hermes de perfil, descansant sobre el genoll dret mentre que allibera una àliga que té les ales obertes. Directament davant de la figura, i seguint la curvatura de la medalla, apareix la paraula AIRMAN'S (Aviador), i en la mateixa posició, darrere de la figura, la paraula MEDAL (Medalla). El déu grec Hermes era el fill de Zeus, i representa la joventut, el vigor i el valor. L'àliga representa l'àliga calba americana, i simbolitza als Estats Units; i el seu alliberament representa els ideals i aspiracions dels membres de les Forces Aèries.
Al revers de la medalla apareix una estilitzada corona de llorer. A la part superior, i en dues línies, apareix la inscripció FOR VALOR (Per Valentia). L'espai que queda lliure és per gravar el nom del receptor. El llorer representa els èxits aconseguits mitjançant la conducta heroica.
Penja d'una cinta blau cel. Al centre hi ha 7 franges daurades i 6 blau fosc alternes. El disseny es basa en la de la Medalla del Soldat.
# Rudno

Rudno és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1343.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Casa de Bonaventura Bassegoda i Amigó

La casa de Bonaventura Bassegoda i Amigó és un edifici del municipi del Masnou (Maresme) protegit com a bé cultural d'interès local.

## Història

Fou la casa de l'arquitecte Bonaventura Bassegoda Amigó, i ell mateix la va projectar l'any 1909. Antigament era coneguda com a ca l'Antònia de la Llet. Actualment també és coneguda com a Can Joan de la Llet.

## Descripció

És una casa entre mitgeres de planta rectangular alineada al pla del carrer que consta de planta baixa, dos pisos i un terrat. La planta baixa és ocupada per la porta d'accés i una finestra; el primer pis està format per dos grans balcons que ocupen la major part de la façana; el segon pis el componen quatre finestres d'arc rebaixat separats per columnetes.
Exteriorment tota la importància recau sobre la façana. La façana es disposa simètricament: a la planta baixa, la porta d'accés i la finestra lateral enreixada; el pis principal s'obre amb dos grans balcons d'arcs apuntats ornats amb ceràmica i un escut de Sant Jordi esculpit al centre. La decoració és absolutament eclèctica: mosaics de rajola als voltants de les finestres dels balcons, capitells amb elements vegetals, i al centre de la façana un element ornamental amb la figura de Sant Jordi. Als mosaics ceràmics s'hi pot observar una rosa i un compàs, símbols de la professió d'arquitecte. El pis superior, de menor alçada, presenta una galeria de quatre arcs carpanells entre columnes. Corona l'edifici la barana del terrat, que combina l'obra i el ferro.

## Referències

* ↑ Fitxa "08118/143 - Casa Bassegoda" a "patrimonicultural.diba.cat"
* ↑ «Casa de Bonaventura Bassegoda i Amigó». Pat.mapa: arquitectura. Direcció General del Patrimoni Cultural de la Generalitat de Catalunya. [Consulta: 6 juliol 2016].
# Aureus

* Per a altres significats, vegeu «auri (unitat de massa)».
L'aureus o auri fou una moneda romana d'or que va circular durant el període imperial. Equivalia a 25 denaris (o 100 sestercis, o 400 asos). El seu pes era de 7,20 grams d'or. Va aparèixer ja a finals del període de la República Romana, però fou molt abundant ja amb l'Imperi. El seu pes es va anar reduint de manera progressiva, fins que la reforma de Constantí el Gran va substituir l'aureus per una nova moneda: el sòlid romà d'Orient per combatre la inflació. Posteriorment, entre els segles x i xii, a Catalunya es donava el mateix nom a la moneda d'or àrab i a totes llurs imitacions successives: el dinar, el mancús i el morabatí.

## Referències

* 1 2 3 4 Mestre i Campi, Jesús (director). Diccionari d'Història de Catalunya. Edicions 62, 1998, p. 78, entrada: "auri o aureus". ISBN 84-297-3521-6.
* ↑ Grierson, Philip. Byzantine Coinage (en anglès). Dumbarton Oaks, 1999, p. 1. ISBN 0884022749.

## Vegeu també

* Monedes romanes
* Monedes romanes d'Orient
Viccionari
# Pórozovo

Pórozovo (rus: Порозово) és un poble a l'óblast d'Ivànovo de Rússia. Població: 100 habitants (2002). Situat al marge esquerre del riu Volga.
# Antwerp (Ohio)

Antwerp és una vila dels Estats Units a l'estat d'Ohio. Segons el cens del 2000 tenia 1.740 habitants.

## Demografia

Segons el cens del 2000, Antwerp tenia 1.740 habitants, 739 habitatges, i 487 famílies. La densitat de població era de 579,2 habitants per km².
Per edats la població es repartia de la següent manera: un 26,3% tenia menys de 18 anys, un 9,5% entre 18 i 24, un 28,9% entre 25 i 44, un 20,7% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 89,8 homes.
La renda mediana per habitatge era de 33.139 $ i la renda mediana per família de 40.441 $. Els homes tenien una renda mediana de 33.684 $ mentre que les dones 23.158 $. La renda per capita de la població era de 18.785 $. Aproximadament el 5,6% de les famílies i el 8,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Antwerp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Antwerp». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Per la Vall d'Aosta

Per la Vall d'Aosta (Pour la Vallée d'Aoste, PVdA) fou un partit polític de la Vall d'Aosta d'orientació social-liberal i cristiana d'esquerres. Fou fundat el 1993 per Cesare Dujany, antic cap dels Demòcrates Populars, i Ilario Lanivi, líder dels Autonomistes Independents.
A les eleccions regionals de la Vall d'Aosta de 1993 va obtenir el 4,3% dels vots i dos diputats regionals. El 1998 PVdA s'uní als Autonomistes. A les eleccions legislatives italianes de 1994 Dujany fou reelegit al Senat d'Itàlia en una llista conjunta amb la Unió Valldostana.

## Referències

* ↑ Sonia Alonso. Challenging the State: Devolution and the Battle for Partisan Credibility: A Comparison of Belgium, Italy, Spain, and the United Kingdom. Oxford University Press, 26 abril 2012, p. 167. ISBN 978-0-19-969157-9.
* ↑ Les nouveaux mouvements "Pour la Vallée d'Aoste", dont Cesare Dujany et Ilario Lanivi sont les inspirateurs, (...) obtiennent 2 conseillers chacun «X Législature (1993-1998)» (en francès). consiglio.regione.vda.it. [Consulta: 4 novembre 2012].
# Buriats de l'Aguin

* Per a altres significats, vegeu «Aga Buriàtia».
El districte (ókrug) dels buriats de l'Aguin (buriat: Агын Буряадай тойрог, Agyn Buriaadai toirog; rus: Аги́нский-Буря́тский о́круг), o Aga Buriàtia, és una divisió administrativa del territori de Transbaikàlia, Rússia. Fou un subjecte federal de Rússia anomenat Districte Autònom d'Aga Buriàtia fins que es va fusionar amb la província de Txità per a formar el territori de Transbaikàlia l'1 de març de 2008. El seu centre administratiu és l'assentament de tipus urbà d'Aguínskoie.
* Àrea: 19.312,3 quilòmetres quadrats (7.456,5 sq mi)
* Població: 77.167 (cens de 2010); 72.213 (cens de 2002); 77.032 (cens de 1989).

## Grups ètnics

Els residents de l'àrea autònoma (segons el cens del 2002) es van identificar com a pertanyents a 54 grups ètnics diferents. La majoria d'ells es consideraven buriats (62.5%) o russos (35,1%); els tàtars amb 390 persones (0,5%) seguien a molta distància com a tercer grup més nombrós a la regió.

## Referències

* ↑ Федеральный конституционный закон №5-ФКЗ от 21 июля 2007 года "Об образовании в составе Российской Федерации нового субъекта Российской Федерации в результате объединения Читинской области и Агинского Бурятского автономного округа". Статья 5.
* ↑ Servei Federal Rus d'Estadístiques (2011). "Всероссийская перепись населения 2010 года. Том 1" (Vol. 1 del Cens Rus de població de 2010) Arxivat 2013-03-15 a Wayback Machine.. Всероссийская перепись населения 2010 года (Cens Rus de població de 2010) (en rus).
# Champions League de la OFC 2010-11

A la Lliga de Campions de la OFC 2010-11 hi participaren 8 equips de 7 països diferents: Nova Zelanda, Papua Nova Guinea, Fidji, Nova Caledònia, Salomó, Polinèsia Francesa i Vanuatu. Els equips es dividiran en dos grups de quatre equips cadascun, jugant partits d'anada i tornada.
Els guanyadors de cada grup jugaran la final del torneig, i el guanyador jugarà el Campionat del Món de Clubs de futbol 2011 representant a Oceania.

## Fase de Grups
### Grup A

| Equip | PJ | PG | PE | PP | GF | GC | Dif | Punts |
| Amicale FC | 6 | 3 | 1 | 2 | 12 | 7 | +5 | 10 |
| Koloale FC | 6 | 3 | 0 | 3 | 10 | 10 | +0 | 9 |
| Lautoka FC | 6 | 2 | 2 | 2 | 6 | 13 | -7 | 8 |
| Hekari Souths | 6 | 1 | 1 | 3 | 10 | 8 | +2 | 6 |

### Grup B

| Equip | PJ | PG | PE | PP | GF | GC | Dif | Punts |
| Auckland City FC | 6 | 4 | 2 | 0 | 12 | 2 | +10 | 14 |
| Waitakere United | 6 | 2 | 2 | 2 | 8 | 8 | +0 | 8 |
| AS Magenta | 6 | 2 | 1 | 3 | 6 | 7 | -1 | 7 |
| AS Tefana | 6 | 1 | 1 | 4 | 5 | 14 | -9 | 4 |

## Final

2 i 17 d'abril de 2011.
| Partit | Equip 1 | Resultat global | Equip 2 | Resultat anada | Resultat tornada |
| F | Amicale FC | 1:6 | Auckland City FC | 1:2 | 0:4 |
# Auriac

«Auriac» té aquests significats:
* Auriac (Aude), municipi al departament de l'Aude (regió d'Occitània, França)
* Auriac (Corresa), municipi al departament de la Corresa (regió de Nova Aquitània, França)
* Auriac (Cruesa), localitat i comuna de França, al departament de la Cruesa (Nova Aquitània)
* Auriac (Pirineus Atlàntics), municipi al departament dels Pirineus Atlàntics (Nova Aquitània)
* Auriac-sur-Dropt, municipi al departament d'Òlt i Garona (Nova Aquitània)
* Auriac-l'Église, municipi al departament de Cantal (regió d'Alvèrnia-Roine-Alps, França)
* Auriac-Lagast, municipi al departament de l'Avairon (regió d'Occitània, França)
* Auriac-du-Périgord, municipi al departament de la Dordonya (regió de Nova Aquitània, França)
* Auriac-sur-Vendinelle, municipi occità del Lauraguès en el Llenguadoc, al departament de l'Alta Garona (regió d'Occitània, França)
* Brue-Auriac, municipi al departament del Var (regió de Provença – Alps – Costa Blava, França)
* Nanteuil-Auriac-de-Bourzac, municipi al departament de la Dordonya (regió de Nova Aquitània, França)
# Nieuw-Lekkerland

Nieuw-Lekkerland és un antic municipi de la província d'Holanda Meridional, al sud dels Països Baixos. L'1 de gener del 2009 tenia 9.485 habitants repartits sobre una superfície de 12,77 km² (dels quals 2,35 km² corresponen a aigua). Limitava al nord amb Nederlek i Liesveld, a l'oest amb Ridderkerk i al sud amb Alblasserdam i Graafstroom.
L'1 de gener de 2013 es va fusionar amb Graafstroom i Liesveld, creant el nou municipi de Molenwaard.

## Ajuntament

Resultats de les eleccions locals :
| Partit | % | % | % | % | Regidors | Regidors | Regidors | Regidors |
| | 1994 | 1998 | 2002 | 2006 | 1994 | 1998 | 2002 | 2006 |
| PvdA | 28,0 | 31,7 | 26,6 | 32,8 | 4 | 4 | 4 | 4 |
| SGP | 22,3 | 22,9 | 26,1 | 25,0 | 3 | 3 | 3 | 3 |
| ChristenUnie | 17,7 | 19,3 | 21,9 | 22,1 | 2 | 3 | 3 | 3 |
| VVD | 20,6 | 16,0 | 16,8 | 10,4 | 3 | 2 | 2 | 2 |
| CDA | 11,4 | 10,1 | 8,6 | 9,7 | 1 | 1 | 1 | 1 |
| Total | 78,7 | 80,8 | 77,7 | 77,5 | 13 | 13 | 13 | 13 |

## Enllaços externs

* www.nieuw-lekkerland.nl Arxivat 2007-04-26 a Wayback Machine.
# Anatole Le Braz

Anatole Le Braz (Saint-Servais (Costes del Nord), 1859 - Menton, 1926) fou un escriptor bretó. Va aprendre el bretó a Ploumilliau, i més tard fou mestre al Liceu de Kemper, on contactà amb el folklorista François-Marie Luzel. Col·laborà a la revista L'Hermine (1889) i a Feiz ha Breizh. El 1898 col·laboraria en la creació de la Keuredigezh Broadel Breizh (Societat Nacional de Bretanya), i el 1911 en la Unió Regionalista Bretona. Era amic de Francis Gourvil i fou professor de la Universitat de Roazhon del 1901 al 1924.
Tina Weymouth, la baixista dels Talking Heads és besneta seva.

## Publicacions

* Tryphina Keranglaz, poema, 1892
* An Ankou. La Légende de la mort chez les Bretons armoricains, 1893.
* Les Saints bretons d'après la tradition populaire en Cornouaille, 1893-1894.
* Au pays des pardons, cròniques, 1894.
* Pâques d'Islande, novel·les, 1897.
* Le Gardien du feu, contes, 1900.
* Le Sang de la sirène, nouvelles, 1901.
* Cognomerus et sainte Trefine. Mystère breton en deux journées, text i traducció, 1904
* Vieilles histoires du pays breton, 1905
* Contes du soleil et de la brume, novel·les, 1905.
* Ames d'Occident, novel·les, 1911.
* Theatre celtique (1905)
* Sonion Breizh-Izel (Cançons de la Baixa Bretanya, 1892)

## Vegeu també

* Mitologia bretona

## Referències

* ↑ Heritage-d'Anatole Le Braz aux talking heads dated August 31, 2012 at letelegramme.fr
# Parc nacional de la vall d'Ajar

La reserva natural de la vall d'Ajar és una zona protegida a l'Afganistan, situada a la Província de Bamiyan. Va ser designada reserva natural a principis del segle XX després que la família reial afganesa hagués utilitzat la zona per caçar. La UICN la considera com una de les zones naturals més importants de l'Afganistan i va ser proposada per a un parc nacional el 1981. El furtivisme encara és un problema a la vall i la protecció ha estat implicada per la guerra. Especialment amenaçada és la població de cabrits.

## Referències

* ↑ Shackleton, David M. Wild sheep and goats and their relatives: status survey and conservation action plan for caprinae. International Union for Conservation of Nature and Natural Resources. Species Survival Commission. Caprinae Specialist Group, gener 1997, p. 206. ISBN 978-2-8317-0353-4.
* ↑ «Rangelands of Band‐I‐Amir and Ajar Valley, Bamian Province, Afghanistan». Society for Range Management. Arxivat de l'original el 2011-07-28. [Consulta: 22 febrer 2011].
# Payne (Ohio)

Payne és una vila dels Estats Units a l'estat d'Ohio. Segons el cens del 2000 tenia 1.166 habitants.

## Demografia

Segons el cens del 2000, Payne tenia 1.166 habitants, 508 habitatges, i 325 famílies. La densitat de població era de 833,7 habitants per km².
Dels 508 habitatges en un 28,1% hi vivien nens de menys de 18 anys, en un 47,6% hi vivien parelles casades, en un 11% dones solteres, i en un 36% no eren unitats familiars. En el 32,5% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,7% tenia menys de 18 anys, un 9,9% entre 18 i 24, un 27,8% entre 25 i 44, un 20,8% de 45 a 60 i un 17,8% 65 anys o més.
L'edat mediana era de 37 anys. Per cada 100 dones de 18 o més anys hi havia 84,6 homes.
La renda mediana per habitatge era de 36.250 $ i la renda mediana per família de 42.024 $. Els homes tenien una renda mediana de 36.912 $ mentre que les dones 20.833 $. La renda per capita de la població era de 17.908 $. Aproximadament el 3,2% de les famílies i el 5,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Payne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Payne». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].